CELEX: 21997D0313(12)
Language: sk
Date: 1996-12-20 00:00:00
Title: Rozhodnutie Spoločného výboru EHP č. 84/96 z 20. decembra 1996, ktorým sa mení a dopĺňa protokol 31 k Dohode o EHP o spolupráci v rámci špecifických oblastí mimo štyroch slobôd

220                      SK                             Úradný vestník Európskej únie                                         11/zv. 2

21997D0313(12)

L 71/44                                         ÚRADNÝ VESTNÍK EURÓPSKYCH SPOLOČENSTIEV                                     13.3.1997

                                                 ROZHODNUTIE SPOLOČNÉHO VÝBORU EHP

                                                                  č. 84/96
                                                           z 20. decembra 1996,

                 ktorým sa mení a dopĺňa protokol 31 k Dohode o EHP o spolupráci v rámci špecifických oblastí
                                                    mimo štyroch slobôd

                 SPOLOČNÝ VÝBOR EHP,

                 so zreteľom na Dohodu o Európskom hospodárskom priestore, v znení protokolu, ktorým sa upravuje
                 Dohoda o Európskom hospodárskom priestore, ďalej len „dohoda“, a najmä na jej články 86 a 98,

                 keďže protokol 31 k dohode bol zmenený a doplnený inter alia rozhodnutím Spoločného výboru EHP
                 č. 70/96 (1);

                 keďže protokol 31 by sa mal zmeniť a doplniť, aby umožnil účasť štátov EZVO pri podpore energetickej
                 efektívnosti v spoločenstve;

                 ROZHODOL TAKTO:

                                                                  Článok 1

                 Článok 14 protokolu 31 k dohode sa nahrádza takto:

                     „Článok 14

                     Energetické programy a energetické aktivity súvisiace so životným prostredím

                     1.   Od 1. januára 1996 sa štáty EZVO zúčastňujú na programe spoločenstva uvedeného v odseku 5
                     písm. a) a na jeho akciách.

                     2.   Od 1. januára 1996 sa štáty EZVO zúčastňujú na programe spoločenstva uvedeného v odseku 5
                     písm. b) a na jeho akciách.

                     3.    Štáty EZVO/EHP prispievajú finančne na programy uvedené v odseku 5 písm. a) a b) a na jeho
                     akcie v súlade s článkom 82 ods. 1 písm. a) dohody.

                     4.    Od začiatku spolupráce v programoch uvedených v odseku 5 písm. a) a b) a na jeho akciách,
                     štáty EZVO/EHP sa zúčastňujú plne vo výboroch ES, ktoré pomáhajú Európskej Komisii v riadení
                     takýchto programov a akcií.

                     5.   Zmluvné strany usilujú posilniť spoluprácu v rámci aktivít spoločenstva vyplývajúcich z týchto
                     aktov spoločenstva:

                     a) 393 D 0500: rozhodnutie Rady č. 93/500/EHS z 13. septembra 1993 týkajúce sa podpory obnovi-
                        teľných zdrojov energie v spoločenstve (Alternatívny program) (Ú. v. ES L 235, 18.9.1993, s. 41).

                     b) 396 D 0737: rozhodnutie Rady č. 96/737/ES zo 16. decembra 1996 týkajúce sa viacročného pro-
                        gramu podpory efektívnosti využitia energie v spoločenstve – SAVE II (Ú. v. ES L 335, 24.12.1996,
                        s. 50).“

                 (1) Ú. v. ES L 135, 6.6.1996, s. 32.
 ---pagebreak--- 11/zv. 2         SK                           Úradný vestník Európskej únie                                      221

                                                        Článok 2

           Toto rozhodnutie nadobúda účinnosť 23. decembra 1996 za predpokladu, že Spoločnému výboru EHP
           boli predložené všetky notifikácie podľa článku 103 ods. 1 dohody. Bude sa uplatňovať od 1. januára
           1996.

                                                        Článok 3

           Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP
           k uvedenému vestníku.

           V Bruseli 20. decembra 1996

                                                                                  Za Spoločný výbor EHP
                                                                                         predseda
                                                                                       H. HAFSTEIN